Bernhard Eduard Otto Körber

Bernhard Eduard Otto Körber (1. juuni 1837 Võnnu – 31. mai 1915 Tartu) oli hügieenik, kohtuarst ja statistik, meditsiinidoktor.

Õppis aastatel 1856–1861 Tartu Ülikooli arstiteaduskonnas, omandas aastal 1861 dr. med. astme, oli 1864–1879 mereväearstina Vene mereministeeriumi teenistuses (peamiselt Kroonlinnas). Mereväes olles huvitus statistikast ja ta tegeles meditsiiniolude ning hügieeniga mereväes. 

Valiti aastal 1879 Tartu Ülikooli hügieeni ja kohtuarstiteaduse professoriks. Rajas aastal 1888 kohtumeditsiini- ja aastal 1889 hügieeniinstituudi. Tahtis venestamisajal (1890) erru minna, kuid tingimusel, et ta õpetab vene keeles, lubati tal veel viieks aastaks ülikooli juurde tööle jääda.

Käsitles peamiselt mereväehügieeni, demograafia, statistika ja inimese kehalise arengu küsimusiEE 14. köide lk. 211Eesti Biograafiline Leksikon K./Ü. Loodus, Tartus, 1926–1929.

 Isiklikku 
Tema vanaisa Eduard Philipp Körber oli Võnnu Jakobi koguduse õpetaja, isa Carl Eduard Körber oli Vändra ja Käru koguduse õpetaja ja ajakirjanik. Tema poeg oli Venemaa Põhja-Jäämere Laevastiku ülem, viitseadmiral Ludwig Körber, pojapoeg lennukikonstruktor Leonid Körber.

 Viited 

 Kirjandus 
Körber, Bernhard. Biostatik der im Dörptschen Kreise gelegenen Kirchspiele Ringen, Randen, Nüggen und Kawelecht in den Jahren 1834-1859. Dorpat (1867).
Körber, Bernhard. Die Stadt Dorpat (Jurjew) in statistischer und hygienischer Beziehung. Jurjew (1902)
Raimo Pullat, Esimene demograafiakoolkond Eestis, Eesti NSV Teaduste Akadeemia toimetised. Ühiskonnateaduste seeria. Köide 19, 1970, nr 1, lk 99–102

Kategooria:Eesti arstiteadlased
Kategooria:Eesti statistikud
Kategooria:Eesti hügieenikud
Kategooria:Kohtuarstid
Kategooria:Tartu Ülikooli arstiteaduskonna professorid
Bernhard Eduard Otto
Kategooria:Baltisaksa teadlased
Kategooria:Vana-Jaani kalmistule maetud
Kategooria:Sündinud 1837
Kategooria:Surnud 1915